2025-2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ ՀՀ 2025 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

*(գոյություն ունեցող պարտավորություններ)*

|  |  |
| --- | --- |
| Պետական մարմինը՝  | *ՀՀ կրթության, գիտության, մշակույթի և սպորտի նախարարություն* |
| **Հայտի հաստատման ամսաթիվը**՝  | *15․03․2024թ․* |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

3.1. Պարտադիր և հայեցողական ծախսերը

**Կրթության ոլորտ**

Կրթությունը մարդու հիմնարար իրավունք է, և պետության պարտավորությունն է ապահովել համընդհանուր հավասարապես հասանելի, ներառական և որակյալ կրթություն: Կրթության ոլորտը կարևոր դերակատարություն ունի ինչպես անհատի կայացման, այնպես էլ հասարակության սոցիալական և տնտեսական զարգացման բոլոր ոլորտներում: Դրանով է պայմանավորված, որ այն դասվում է ՀՀ կառավարության ծրագրի գերակայությունների շարքում: ՀՀ կառավարության 2021 թվականի օգոստոսի 18-ի N1363-Ա որոշման 4.3-րդ կետի համաձայն՝ ՀՀ կառավարության համար գերակա խնդիր է կրթության զարգացումը, ինչի շնորհիվ է միայն հնարավոր հասնել կայուն ու ներառական զարգացման և համընդհանուր բարեկեցության:

2022 թվականին ՀՀ Ազգային Ժողովի կողմից ընդունված «Հայաստանի Հանրապետության կրթության մինչև 2030 թվականի զարգացման պետական ծրագիրը» հաստատելու մասին» ՀՕ-441-Ն օրենքով սահմանվում են ոլորտի զարգացման տեսլականը և վերջնական նպատակը, ռազմավարական ուղղությունները, 2030 թվականի արդյունքային շրջանակը։ Կրթության ոլորտի զարգացման ռազմավարական նպատակն է՝ ձևավորել ազգային և համամարդկային արժեքների վրա հիմնված, Հայաստանի Հանրապետության զարգացմանը միտված արդյունավետ և միջազգայնորեն մրցունակ կրթական համակարգ, որը յուրաքանչյուրին կյանքի բոլոր փուլերում հնարավորություն կտա ստանալու իր կարիքներին և ընդունակություններին համապատասխան որակյալ կրթություն։

Կրթության ոլորտի գլխավոր հիմնախնդիրն է միջազգայնորեն ընդունված չափանիշներին համապատասխան որակի ապահովումը: Այս տեսանկյունից ոլորտային քաղաքականությունը ներառում է 3 հիմնական ուղղություններ.

* դասավանդող անձնակազմի, մասնավորապես՝ ուսուցիչների, մասնագիտական որակական բարելավումը,
* կրթական ծրագրերի բովանդակային արդիականացումն ու համապատասխանեցումը աշխատաշուկայի և տնտեսության զարգացող պահանջներին: Հանրակրթության ոլորտում կներդրվեն նոր առարկայական չափորոշիչները, ուսումնական պլանը և առարկայական ծրագրերը` նպատակ ունենալով խթանել սովորողների քննական մտածողությունը, նորարարությունը, վերլուծական և ստեղծագործական հմտությունները: Առանձնակի ուշադրություն կհատկացվի ԲՏՃՄ առարկաների և օտար լեզուների դասավանդմանը, քաղաքացիական, ֆինանսական և ձեռնարկատիրական կրթությանը: Մասնագիտական կրթության ոլորտում կմշակվեն և կներդրվեն տնտեսության ժամանակակից պահանջներից բխող նոր մասնագիտությունների կրթական ծրագրեր՝ մեծացնելով շրջանավարտների մրցունակությունն աշխատաշուկայում, բարձրագույն կրթության ծրագրերում կխթանվի գիտահետազոտական աշխատանքների իրականացումը,
* ուսումնական հաստատությունների արդիական նյութատեխնիկական հենքի ապահովումը և սովորողակենտրոն միջավայրի ստեղծումը: Կշարունակվեն նախադպրոցական, դպրոցական և մասնագիտական ուսումնական հաստատությունների շենքերի վերանորոգումն ու կառուցումը: Միաժամանակ, հաստատությունները կապահովվեն ժամանակակից ուսումնական գույքով և սարքավորումներով:

Կրթության ոլորտի հաջորդ կարևոր խնդիրն է մատչելիության ապահովումը, որի ուղղությամբ նախատեսվում են իրականացնել հետևյալը.

* կընդլայնվի նախադպրոցական ծառայությունների մատուցման շրջանակը, համայնքներին ցուցաբերվող նպատակային օժանդակության շնորհիվ կմեծանա երեխաների ընդգրկվածությունը, պետությունը կապահովի սոցիալապես խոցելի խավերի երեխաների ընդգրկվածությունը նախադպրոցական ուսումնական հաստատություններում,
* համընդհանուր ներառական կրթությունը կներդրվի նախադպրոցական կրթության ոլորտում, կիրականացվեն ոլորտի աշխատակազմի վերապատրաստումներ,

մասնագիտական կրթության գծով հատկացվող միջոցները կուղղվեն խոցելի խմբերի երիտասարդների ընդգրկվածության մեծացմանը: Կընդլայնվի մասնագիտական կրթության՝ պետական բյուջեից ֆինանսավորվող տեղերի թիվը, կընդլայնվեն ուսման վարձի զեղչային համակարգից օգտվող շահառուների խմբերը:

Կրթության ոլորտը ներառում է նախադպրոցական, միջնակարգ, նախնական (արհեստագործական) և միջին մասնագիտական, բարձրագույն և հետբուհական կրթության հիմնական և լրացուցիչ կրթական ծրագրերը, արտադպրոցական դաստիարակությունը, ինչպես նաև տարբեր աստիճանների կրթական ծրագրեր իրականացնող ուսումնական հաստատությունների համակարգը: Կրթության ոլորտը հատվում է Հայաստանի Հանրապետության գրեթե բոլոր այլ ոլորտների հետ, քանի որ հանդիսանում է ցանկացած ոլորտի զարգացումն ապահովող հիմնասյուներից մեկը: Այլ ոլորտներին առնչությունն արտահայտվում է հիմնականում աշխատաշուկայի համար մասնագետների պատրաստման, լրացուցիչ և շարունակական կրթության համակարգում տարբեր բնագավառների ընդգրկմամբ:

«Հանրակրթություն» ծրագրի գլխավոր նպատակն է՝ ապահովել դպրոցահասակ երեխաների պարտադիր կրթության՝ ՀՀ Սահմանադրությամբ ամրագրված իրավունքը՝ օրենսդրությամբ սահմանված չափորոշիչների և ծրագրերի շրջանակում։ Ծրագրի թիրախներից մեկը միջնաժամկետ հատվածում առկա բնակչության սովորողների համախառն ընդգրկվածության 100% ցուցանիշի ապահովումն է։ Թիրախ է սահմանվել նաև նախադպրոցական հաստատություններում 3-5 տարեկան երեխաների համախառն ընդգրկվածությունը, որը նախատեսվում է 64.3%-ից 2026 թվականին հասցնել 85%-ի: Ծրագրում ներառված են նաև քաղաքականության միջոցառումներ՝ միտված սովորողներին մատուցվող ծառայությունների որակի և մատչելիության ապահովմանը, ինչպես նաև հավասար մեկնարկային պայմաններ ստեղծելու համար հանրակրթական դպրոցների հենքի վրա ստեղծված նախադպրոցական ծառայությունների ֆինանսավորմանը։ Հանրակրթության ոլորտում կներդրվեն նոր առարկայական չափորոշիչներն ու առարկայական ծրագրերը` նպատակ ունենալով խթանել սովորողների քննական մտածողությունը, նորարարությունը, վերլուծական և ստեղծագործական կարողունակությունները:

«Նախնական (արհեստագործական) և միջին մասնագիտական կրթություն» ծրագրի նպատակն է՝ հիմնական կրթությունից հետո ապահովել 12-ամյա պարտադիր կրթության պահանջն այն շրջանավարտների համար, որոնք չեն հավակնում բարձրագույն կրթության և նախընտրում են մասնագիտական որակավորումը, ինչպես նաև հիմնական և միջնակարգ կրթությունից հետո երեխաներին և երիտասարդներին պատրաստելու ինքնուրույն աշխատանքային գործունեության։ Ծրագրի հիմնական թիրախներն են՝ աշխատաշուկայի պահանջներից ելնելով նոր մասնագիտությունների ներդրումը, հաստատությունների և դրանցում իրականացվող ծրագրերի տեղաբաշխման ռացիոնալացումը, հիմնական և միջնակարգ դպրոցների շրջանավարտների թվում՝ նախնական (արհեստագործական) և միջին մասնագիտական ուսումնական հաստատություններ ընդունվածների թվաքանակի ավելացումը, մանկավարժների մասնագիտական զարգացման, ատեստավորման և վարձատրության փոխկապակցված մեխանիզմի ներդնումը:

«Բարձրագույն և հետբուհական մասնագիտական կրթություն» ծրագրի գլխավոր նպատակն է՝ ապահովել մատչելի, որակյալ և մրցունակ բարձրագույն և հետբուհական մասնագիտական կրթություն: Միաժամանակ խրախուսվելու է խոցելի խմբերի համար բարձրագույն կրթության մատչելիությունը և աջակցությունը լավագույն առաջադիմություն ցուցաբերող ուսանողներին։ Ոլորտում կշարունակվեն եվրոպական բարձրագույն կրթական տարածքի ամբողջական ինտեգրմանն ուղղված բարեփոխումները: Բուհերի մրցունակությունը բարձրացնելու նպատակով անցում է կատարվելու արդյունքային ցուցանիշների հիմքով բուհերի ֆինանսավորմանը:

«Արտադպրոցական դաստիարակություն» ծրագրի հիմնական նպատակն է՝ նպաստել հանրակրթական ուսուցման համակարգում ընդգրկված երեխաների հոգևոր և գեղագիտական, ֆիզիկական, ստեղծագործական կարողությունների զար­գացմանը, հայրենասիրական դաստիարակությանը, բնապահպանական, կիրառական և հումանիտար գիտելիքների կատարելագործմանը: Նախատեսվում է միջնաժամկետ կտրվածքում արտադպրոցական դաստիարակության ծրագրերում 6-18 տարեկան երեխաների ընդգրկվածության մակարդակը հասցնել 36.2%-ի, այդ թվում, գյուղաբնակ, մասնավորապես՝ սահմանապահ բնակավայրերի երեխաներինը՝ 22.0%-ի:

«Ապահով դպրոց» ծրագրի նպատակն է հանրակրթական դպրոցներում բարելավել ուսումնական միջավայրը՝ ստեղծելով ապահով, պաշտպանված և երեխայակենտրոն պայմաններ։ Նախատեսվում է մինչև 2026 թվականը կառուցել, հիմնանորոգել կամ վերանորոգել առնվազն 300 դպրոց՝ ապահովելով դրանց ամբողջական հագեցումը անհրաժեշտ գույքով և սարքավորումներով:

**Գիտության ոլորտ**

ՀՀ գիտության ոլորտում պետական քաղաքականության հիմնական նպատակներն են գիտության կայուն զարգացման ապահովումը, գիտության ֆինանսավորման արդյունավետության բարձրացումը և կատարողականի վրա հիմնված ֆինանսավորման մեխանիզմների ներդրումը, միջազգայնորեն մրցունակ հիմնարար ուսումնասիրությունների, տնտեսության պահանջներից բխող կիրառական հետազոտությունների, ինչպես նաև երկակի նշանակություն ունեցող գիտելիքների ձեռքբերմանն ուղղված գիտահետազոտական աշխատանքների խթանումը, գիտական կադրերի վերարտադրության արդյունավետ համակարգի ներդրումը, գիտության ենթակառուցվածքների արդիականացումը, կրթություն-գիտություն կապի ամրապնդումը, գիտական արդյունքի առևտրայնացումը, միջազգային գիտական համագործակցության զարգացումը, մտավոր սեփականության արդյունավետ պաշտպանությունը, գիտության ֆինանսավորման բյուջետային և արտաբյուջետային միջոցների ավելացումը:

Այդ նպատակների ձեռքբերման ուղղությամբ 2024-2026 թվականներին իրականացվելու են հետևյալ միջոցառումները՝

* գիտական կենտրոնները ժամանակակից սարքավորումներով վերազինում ու համատեղ օգտագործման գիտական սարքավորումների կենտրոնների ստեղծում,
* գիտական կենտրոնների վերանորոգում,
* հետազոտության բնագավառով մոտ փոքր գիտական կազմակերպությունները խոշոր գիտական կենտրոններում միավորելուն ուղղված պետական ծրագրերի իրականացում,
* տնտեսության պահանջներից բխող հետազոտությունների պատվերների ձևավորման մեխանիզմների մշակում և ներդրում,
* ասպիրանտների և երիտասարդ հայցորդների հետազոտությունների աջակցությանն ուղղված ծրագրերի իրականացում,
* հետդոկտորական հետազոտությունների ծրագրերի իրականացում,
* արտերկրի լավագույն գիտական կենտրոններում գիտական կազմակերպություն­ների աշխատակիցների մասնագիտական վերապատրաստման և որակավորման բարձրացման միջին և երկարաժամկետ ծրագրերի իրականացում,
* երկակի նշանակության ծրագրերի իրականացում,
* ինտեգրման կամ հեռավար ղեկավարվող լաբորատորիաների ստեղծում,
* հասարակական, հայագիտության և հումանիտար գիտությունների բնագավառնների հետազոտությունների աջակցությանն ուղղված ծրագրերի իրականացում,
* գերակա ուղղություններով հետազոտությունների աջակցությանն ուղղված ծրագրերի իրականացում,
* հետազոտությունների միջազգային չափանիշների սահմանում և կատարողականի գնահատման մեխանիզմների մշակում և ներդրում,
* աշխարհի առավել զարգացած պետությունների և դրանց գերատեսչությունների կամ միջազգային կազմակերպու­թյունների հետ համագործակ­ցության զարգացման մակարդակի բարձրացում:

Գիտական և գիտատեխնիկական հետազոտությունների բյուջետային ծրագրի շրջանակներում ընդգրկված միջոցառումները միտված են գիտության ոլորտի զարգացմանը, բարեփոխումների իրականացմանը, հանրապե­տության գիտական ու գիտատեխնիկական ներուժի զարգացմանը: Զարգացած գիտական համակարգը պետք է լինի Հայաստանի Հանրապետության այցեքարտերից մեկը միջազգային հարաբերություններում և գլոբալ արժեքային շղթաներում և հանդիսանա արտաքին հարաբերությունների կարևորագույն բաղադրիչներից:

Գիտատեխնիկական գործունեության բազային ֆինանսավորման ծրագրերում ընդգրկված գիտական կադրերի աշխատավարձի աստիճանական ավելացումը կնպաստի գիտության ոլորտը երիտասարդ կադրերով համալրելու խնդրի լուծմանը, գիտական կադրերի սոցիալ-տնտեսական և աշխատանքային պայմանների բարելավմանը, գիտության և տեխնիկայի բնագավառի բարձր որակավորում ունեցող կադրերի թվաքանակի կայուն աճին և գիտական ներուժի արդյունավետ նպատակային վերարտադրության ապահովմանը:

**Մշակույթի ոլորտ**

2023 թվականին ՀՀ կառավարության կողմից ընդունված «Հայաստանի Հանրապետության մշակույթի պահպանության, զարգացման և հանրահռչակման 2023-2027 թվականների ռազմավարությունը» սահմանում է ոլորտի զարգացման տեսլականը, գերակայություններն ու նպատակները, զարգացման ուղղություններն ու թիրախները։ Ռազմավարությունը սահմանում է մշակույթի զարգացման գերակայությունները և տեսլականը, որի համաձայն ապահովվում է․ մշակութային ժառանգության պահպանությունը և անխաթար փոխանցումը սերունդներին, ստեղծարար ոլորտների զարգացման և ստեղծագործողների կարողությունների դրսևորման ինստիտուցիոնալ միջավայրի ձևավորումը, մշակույթի հասանելիությունը և ներառականություն, Հայաստանի դիրքավորումը որպես համաշխարհային քաղաքակրթական արժեքների կրող և ստեղծող երկիր:

ՀՀ կառավարության վարած մշակութային քաղաքականությանը համապա­տասխան մշակույթի ոլորտում իրականացվող ծրագրերը միտված են մշակութային ժառանգության պահպանությանը և տարածմանը, մշակութային և ստեղծարար ոլորտների խթանմանը և երկրի կայուն զարգացման գործընթացներում վերջիններիս դերի ընդլայնմանը, մշակույթի և ժամանակակից արվեստի հասանելիությանը և սոցիալական ներառականությանը, բարեկեցիկ հասարակության ձևավորմանը, հայկական մշակույթի միջազգային ինտեգրմանը և միջազգային շուկաներում մրցունակության ապահվմանը:

Մշակութային ժառանգության ծրագրի նպատակն է ապահովել մշակութային ժառանգության պահպանումը, օգտագործումը, համալրումը և հանրահռչակումը: Ծրագրի շրջանակում կշարունակվեն աշխատանքներն ուղղված ՀՀ տարածքում և արտերկրում գտնվող մշակութային արժեքների և պատմամշակութային հուշարձանների հաշվառմանն ու գիտական ուսումնասիրությունների իրականացմանը, վավերագրմանը, մշակութային ժառանգության (նյութական և ոչ նյութական) պահպանմանը, դրանց նպատակային օգտագործմանն ու հանրահռչակմանը, թանգարանային ծառայությունների մատուցմանը և ցուցահանդեսների կազմակերպմանը:

Գրահրատարակչության և գրադարանների ծրագրի նպատակն է նպաստել գրականության հրատարակմանը, տարածմանը և հանրահռչակմանը: Ծրագրի շրջանակում կշարունակվեն աշխատանքներն ուղղված գրականության զարգացմանն ու տարածմանը, տպագիր արտադրանքի միջոցով հոգևոր-մշակութային ժառանգության փոխանցմանը, ՀՀ տարածքում բնակվող ազգային փոքրամասնություններին (մամուլ, գրականություն) աջակցմանը՝ պահպանելու իրենց լեզուն, գրականությունը, ավանդույթները, մշակույթը, գրական, մշակութային, ազգային փոքրամասնությունների համար լույս տեսնող լրատվամիջոցների և պարբերականների գործունեության շարունակականությանը, գրքի միջազգային ցուցահանդեսներին մեր երկրի մասնակցությանը, հանրապետական գրական ծրագրերի կազմակերպմանը, ստեղծագործողների և մշակութային հետազոտողների աշխատանքների խթանմանը, գրա­դա­րա­նների գրքային հա­վա­քա­ծու­նե­րի համալրմանն ու պահ­պա­նմանը, ժա­մա­նակակից տեղեկատվական տեխնոլո­գիա­ների կիրառմամբ գրավոր ժա­ռան­գու­թյան (անձեռնմխելի հավաքածուներ) թվա­­­յնացմանը, տե­ղե­կատվական շտե­մա­րաննե­րի շարունակական զարգացմանը:

Կինեմատոգրաֆիայի ծրագրի նպատակն է աջակցել կինոարվեստի և կինոարտադրության զարգացմանը, հայկական ավանդույթների շարունակականության ապահովմանը և կինոարվեստի հանրահռչակմանը: Ծրագրի շրջանակում իրականացվող գործընթացները նպատակաուղղված կլինեն խաղարկային, մուլտիպլիկացիոն և վավերագրական կինոնկարների արտադրության աջակցմանը, կինո-ֆոտո-ֆոնո հավաքածուի պահպանմանը, կինոարվեստի հանրահռչակմանը, տարածմանը, մատչելիության ապահովմանը, հայկական կինոյի ավանդույթների շարունակականության ապահովմանը, միջազգային համագործակցության ընդլայնմանը:

Արվեստների ծրագրի նպատակն է նպաստել ազգային հենքի վրա ժամանակակից թատերարվեստի, երաժշտարվեստի, կերպարվեստի և պարարվեստի զարգացմանը և հանրահռչակմանը: Ծրագրի շրջանակներում իրականացվող միջոցառումները նպատակաուղղված կլինեն ժամանակակից արվեստի ոլորտների /թատերարվեստ, երաժշտարվեստ, կերպարվեստ, պարարվեստ/ զարգացմանը և հանրահռչակմանը, անհատի և հանրության հոգևոր-մշակութային առաջընթացի գործում մշակույթի ռազմավարական դերակատարման բարձրացմանը, ստեղծագործական և գեղարվեստական բարձր նշաձողի պահպանմամբ և հանրության տարբեր շերտերի մշակութային պահանջարկին համապատասխան մշակութային արտադրանքի և ծառայությունների մատուցման գործընթացի ապահովմանը, մշակութային ենթակառուցվածքների արդիականացմանը, մշակութային ծառայությունների որակի բարելավմանն ու մատչելիության ապահովմանը, ստեղծագործական ներուժ ունեցող անհատների դրսևորմանը և նրանց գործունեության համար բարենպաստ դաշտի ստեղծմանը, երիտասարդ ստեղծագործողներին միջազգային մշակութային գործընթացներին ինտեգրման աջակցմանը:

Մարզերի մշակութային զարգացման ծրագրի նպատակն է նպաստել մարզերում մշակութային կյանքի և մշակութաստեղծ գործունեության ակտիվացմանը: Ծրագրի շրջանակներում իրականացվող գործընթացներն ուղղված կլինեն մարզերում մշակութային կյանքի ակտիվացմանը, համայնքներում մշակույթի հասանելիության և մշակութային կյանքին մարզային բնակչության ընդգրկվածության ընդլայնմանը, մշակութային միջոցառումների կազմակերպմանն ու իրականացմանը, համայնքային մշակույթի և ազատ ժամանցի կազմակերպմանը:

**Սպորտի ոլորտ**

2023 թվականին Հայաստանի Հանրապետության կառավարությունը հաստատել է «Հայաստանի Հանրապետության ֆիզիկական կուլտուրայի եվ սպորտի ոլորտների 2024-2030 թվականների զարգացման ռազմավարությունը», որով բնակչության շրջանում առողջ ապրելակերպի և ակտիվ հանգստի արմատավորմանը, ֆիզիկական կուլտուրայի և սպորտի միջոցով բնակչության առողջության ամրապնդմանը, միջազգային մրցասպարեզներում մարզական բարձր արդյունքների արձանագրումը սահմանվում են որպես ոլորտի գերակա ուղղություններ:

Մասսայական սպորտ ծրագրի նպատակն է ապահովել բնակչության շրջանում առողջ ապրելակերպի արմատավորումը, անհատի բազմակողմանի ու ներդաշնակ զարգացման գործում ֆիզիկական կուլտուրայի և սպորտի դերի բարձրացումը: Ծրագրի շրջանակներում միջնաժամկետ հատվածում կիրականացվեն զանգվածային ֆիզկուլտուրային-առողջարարական` համայնքային, տարածաշրջանային, մարզային և հանրապետական միջոցառումներ, հաշմանդամություն ունեցող անձանց շրջանում ֆիզկուլտուրային-առողջարարական աշխատանքներ, ֆիզիկական կուլտուրայի և սպորտի, առողջ ապրելակերպի արմատավորման քարոզչությանն ուղղված համալիր միջոցառումներ և ծրագրեր, բնակչության` ֆիզիկական դաստիարակության անընդհատությանը, հայրենիքի պաշտպանությանը պատրաստ երիտասարդության դաստիարակությանը նպաստող միջոցառումներ: Ֆիզիկական կուլտուրայի արմատավորման նպատակով կշարունակվեն կառուցվել և հիմնանորոգվել մարզական օբյեկտներ, ինչպես նաև կբարելավվեն համայնքային մարզական հաստատությունների շենքային պայմանները։

Մեծ նվաճումների սպորտ ծրագրի նպատակն է նպաստել Հայաստանում մեծ սպորտի շարունակական զարգացմանը և միջազգային հարթակներում ՀՀ դիրքի բարելավմանը: Ծրագրի շրջանակներում մարզական ֆեդերացիաներին կշարունակվի տրամադրել աջակցություն ՀՀ առաջնություններին և միջազգային մարզական միջոցառումներին ՀՀ հավաքական թիմերի մասնակցության նպատակով, ինչպես նաև կշարունակվի աջակցության տրամադրումը հայ մարզիկներին՝ օլիմպիական խաղերին պատշաճ պատրաստվելու և մասնակցելու համար, ինչպես նաև նվաճումներ արձանագրած մարզիկների և վերջիններիս մարզիչների և բժիշկների նյութական խրախուսումները:

**Երիտասարդության ոլորտ**

Երիտասարդական պետական քաղաքականությունն ուղղված է երիտասարդության մասնակցության, սոցիալականացման և ինքնաիրացման համար անհրաժեշտ պայմանների ստեղծմանը, երիտասարդության ներուժի ներգրավմանն ու դրա զարգացմանը` նպաստելով Հայաստանի Հանրապետության ազգային անվտանգության ամրապնդմանը, սոցիալ-տնտեսական ու մշակութային զարգացմանը:

Երիտասարդության ծրագրի նպատակն է նպաստել սոցիալ-տնտեսական, քաղաքական և մշակութային կյանքին երիտասարդների լիարժեք ներգրավմանը և նրանց ստեղծագործական ներուժի ամբողջական դրսևորմանը: Միջնաժամկետ հատվածում երիտասարդական պետական քաղաքականության հիմնական թիրախներն են տարբեր ծրագրերի և միջոցառումների միջոցով ընդլայնել երիտասարդների մասնակցությունը հասարակական կյանքին, խթանել երիտասարդության շրջանում առողջ ապրելակերպը, հոգևոր-մշակութային, հայրենասիրական դաստիարակությունը, մեծացնել երիտասարդների զբաղվածության հնարավորությունները։

.3. Նոր նախաձեռնությունները

***Կրթություն***

Կրթության ոլորտի նոր նախաձեռնությունները պայմանավորված են ՀՀ կառավարության 16.03.2023թ. թիվ 351-Լ որոշմամբ հաստատված՝ «Հայաստանի Հանրապետության կրթության մինչև 2030  թվականի զարգացման պետական ծրագիրը» հաստատելու մասին» օրենքից բխող գործողությունների ծրագրով:

* «Դպրոցների լրացուցիչ ֆինանսավորում՝ կատարողական ցուցանիշների հիման վրա»
* Նախադպրոցական հաստատություններում մասնագիտական կադրերի առկայության ապահովում՝ տրանսպորտային ծախսերի փոհատուցման միջոցով
* Մանկավարժահոգեբանական աջակցության ծառայություններ մատուցող մասնագետների մասնագիտական առաջխաղացման, ներառյալ ատեստավորման, հնարավորությունների ընդլայնում՝ փոխկապակցելով այն աշխատանքի արժանապատիվ վարձատրության մեխանիզմների և մասնագիտական ստանդարտների հետ
* Աշխատանքի վրա հիմնված (ԱՀՈՒ,դուալ) ուսուցման կրթական ծրագրերի մշակում և ներդնում ՆՄՄԿ ուսումնական հաստատություններում
* ՆՄՄԿ ուսումնական հաստատությունների մանկավարժական աշխատողների տարակարգի շնորհում
* ՆՄՄԿ ուսումնական հաստատությունների միջնակարգ կրթության երրորդ մակարդակին համապատասխան առարկայական ծրագիր վարող մանկավարժական աշխատողների տարակարգի տրամադրում
* ՆՄՄԿ ուսումնական հաստատություններում գործնական դասավանդման գործընթացում մասնավոր կազմակերպությունների մասնագետների ներգրավում
* ՆՄՄԿ ուսումնասիրության արդյունքների հիման վրա ՆՄՄԿ համակարգի բարեփոխված կառուցակարգի հայեցակարգի և բարեփոխմանը միտված գործողությունների ճանապարհային քարտեզի մշակում
* Հանրապետական նշանակության ՆՄՄԿ հաստատություններին անհրաժեշտ արդյունավետ գործառնության, այդ թվում՝ հանրակացարանային կամ կեցության պայմաններով ապահովում
* ՆՄՄԿ ոլորտի ռեսուրս-կենտրոնների ստեղծում
* ՆՄՄԿ ոլորտում ներառական կրթության փորձնական ծրագրի իրականացում
* ՆՄՄԿ նոր ձեռնարկատիրական գործունեության հնարավորությունների և ձևերի ընդլայնման մեխանիզմների մշակում և իրականացում
* ՆՄՄԿ հաստատությունների՝ մասնավոր ոլորտի հետ համատեղ կառավարման ձևաչափերի ներդնում

***Մշակույթ***

Մշակույթի ոլորտի նոր նախաձեռնությունները պայմանավորված են ՀՀ կառավարության 09.11.2023թ. թիվ 1951-Լ որոշմամբ հաստատված՝ «Հայաստանի Հանրապետության մշակույթի պահպանության, զարգացման և հանրահռչակման 2023-2027 թվականների ռազմավարության և դրա կատարումն ապահովող գործողությունների ծրագրով*:*

Մշակույթի ոլորտի միջազգային հեղինակավոր փառատոների մրցանակաբաշխություններին մասնակցած և մրցանակի արժանացած մշակույթի գործիչների դրամական խրախուսում

Հիմք՝ Ռազմավարություն` մասնավոր նպատակ 2.1, գործողություն 11 Ռազմավարություն, մասնավոր նպատակ 2.1 գործողություն 10

Մշակույթի ոլորտի մրցանակների սահմանում, մրցանակաբաշխությունների անցկացում

Հիմք՝ Ռազմավարություն, մասնավոր նպատակ 2.1 գործողություն 10

Կինոարտադրության ներդրումների վերադարձ

Հիմք՝ Ռազմավարություն, մասնավոր նպատակ 2.2, գործուղություն 3

 Համայնքային մշակութային-ժամանցային կենտրոնների ստեղծում՝ 1-ական 10 մարզում

Հիմք՝ Ռազմավարություն, մասնավոր նպատակ 3․1, գործողություն 2, մասնավոր նպատակ 3.2, գործողություն 6, մասնավոր նպատակ 3.3, գործողություն

Արհեստագործության թվային պորտալի ստեղծման շրջանակում արհեստագործության և վարպետների մասին էլեկտրոնային հարթակի ներդրում և սպասարկում

Հիմք՝ Ռազմավարություն, Մասնավոր նպատակ 1, Գործողություն 3-4,

* Աջակցություն թանգարանների և պատկերասրահների Արագ արձագանքման ֆոնդի շրջանակում՝ հրատապ խնդիրների լուծման համար
* Աջակցություն գրադարանների Արագ արձագանքման ֆոնդի շրջանակում՝ հրատապ խնդիրների լուծման համար
* Աջակցություն թատերահամերգային կազմակերպությունների "Արագ արձագանքման ֆոնդի" շրջանակում՝ հրատապ խնդիրների լուծման համար

***Սպորտ***

Սպորտի ոլորտի նոր նախաձեռնությունները պայմանավորված են ՀՀ կառավարության 07.12.2023թ. թիվ 2145-Լ որոշմամբ հաստատվածՀայաստանի Հանրապետության ֆիզիկական կուլտուրայի և սպորտի ոլորտների 2024-2030 թվականների զարգացման ռազմավարության և ռազմավարության գործողությունների պլանով:

Նոր նախաձեռնություններն են.

Երևանում կայանալիք ծանրամարտի մեծահասակների աշխարհի առաջնության անցկացում

Երևանում կայանալիք վոլեյբոլի մինչև 16 տարեկան տղաների Եվոպայի առաջնության անցկացման ապահովում

Բարձրակարգ մարզիկների անվան բրենդավորման քաղաքականության մշակում և պատվիրակում

Սպորտի թանգարանի ստեղծում

Ֆիզիկական կուլտուրայի և սպորտի բնագավառում տվյալների բազայի կառավարման համակարգի ստեղծում՝ տվյալների հավաքագրման և կառավարման գործընթացի թվայնացում և դրա միջոցով վարչական ռեգիստրի վարում

Հենակետային մարզաձևերի մրցավարների գործուղում միջազգային վերապատրաստման դասընթացների

Միջազգային ֆեդերացիաների կողմից կազմակերպվող բազմաբնույթ միջոցառումներին հենակետային մարզաձևերի ֆեդերացիաների ներկայացուցիչների ակտիվ մասնակցություն

Երևանում կայանալիք սպորտային մարմնամարզության մեծահասակների Եվրոպայի առաջնության անցկացում

Բարձրագույն նվաճումներ ունեցող մարզիկների, մարզիչների, բնագավառի երկարամյա աշխատակիցների խրախուսում

Երևանում կայանալիք սուսերամարտի մեծահասակների Եվրոպայի առաջնության անցկացում

Երևանում կայանալիք կարատեի մեծահասակների Եվրոպայի առաջնության անցկացում

Երևանում կայանալիք հրաձգության մեծահասակների Եվրոպայի առաջնության անցկացում

Հայաստանում կազմակերպվող միջազգային խոշոր մրցաշարերի անցկացում ՝ ( Բասկետբոլի մինչև 20 տարեկանների Եվրոպայի /Բ/ դիվիզիոնի առաջնության անցկացման ապահովում, Հոկեյ /Դ/ դիվիզիոնի առաջնության անցկացման ապահովում, գեղասահքի պատանիների աշխարհի գավաթի խաղարկություն (Գրան-Պրի), Թենիսի Ֆեդերացիայի պրոֆեսիոնալ վարկանիշային մրցաշարի անցկացում, Սպորտային պարերի մինչև 21 տարեկանների աշխարհի առաջնություն, մեծահասակների Եվրոպայի առաջնություն և վարկանիշային առաջնություն)

2025թ. Երևանում Եվրոպայի շախմատի համալսարանական առաջնության կազմակերպում

Հայաստանում Ֆրանկոֆոնիայի մարզամշակութային խաղերի անցկացում

Հայաստանում ԱՊՀ երկրների մարզական խաղերի անցկացում

Ֆուտբոլի ենթակառուցվածքների զարգացման նպատակով՝ մարզադաշտերի և մարզադպրոցների կառուցում

Հանրային վայրերում առողջ ապրելակերպը և ֆիզիկական ակտիվությունը խրախուսող տեղեկատվական վահանակների տեղադրում, տեղեկատվական նյութերի պատրաստում և տարածում

ՀՀ մարզերում պետություն-մասնավոր գործըկերության շրջանակներում մասնավոր լողավազաններում դպրոցահասակ երեխաների լողի ուսուցում

Աջակցություն մարզական կազմակերպությունների Արագ արձագանքման ֆոնդի» շրջանակում ՝ հրատապ խնդիրների լուծման համար։

***Միջազգային համագործակցություն և սփյուռք***

Կրթության ոլորտի նոր նախաձեռնությունները պայմանավորված են ՀՀ կառավարության 16.03.2023թ. թիվ 351-Լ որոշմամբ հաստատված՝ «Հայաստանի Հանրապետության կրթության մինչև 2030  թվականի զարգացման պետական ծրագիրը» հաստատելու մասին» օրենքից բխող գործողությունների ծրագրով, ՀՀ կառավարության 09.11.2023թ. թիվ 1951-Լ որոշմամբ հաստատված՝ «Հայաստանի Հանրապետության մշակույթի պահպանության, զարգացման և հանրահռչակման 2023-2027 թվականների ռազմավարության և դրա կատարումն ապահովող գործողությունների ծրագրով, ՀՀ կառավարության 2021 թվականի նոյեմբերի 18-ի **Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին** N 1902-Լ որոշմամբ

Սփյուռքի կրթական կարիքներին և պահանջարկին համապատասխան թվայնացված պաշարների ստեղծում

Հիմք՝ ՀՀ կառավարության 2021-2026 թվականների գործունեության միջոցառումների ծրագրի «Սփյուռք» բաժնի 57.3-րդ կետ և ՀՀ կառավարության 2023 թվականի մարտի 16-ի N 351-Լ որոշմամբ հաստատված հավելված N 1-ի՝ «ՀՀ կրթության մինչև 2030 թվականի զարգացման պետական ծրագիրը» հաստատելու մասին» օրենքից բխող գործողությունների ծրագրի «1.4 Սփյուռքի կրթօջախների կարիքներին համապատասխան կրթական փաթեթների մշակում և տրամադրում» բաժնի 1.4.2. կետ

Սփյուռքի կրթօջախների տվյալների բազայի ստեղծում և կառավարում

Հիմք՝ ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված հավելվածի N1-ի՝ ՀՀ կառավարության 2021-2026 թվականների գործունեության միջոցառումների ծրագրի «Սփյուռք» բաժնի 57.4-րդ կետ և ՀՀ կառավարության 2023 թվականի մարտի 16-ի N 351-Լ որոշմամբ հաստատված հավելված N 1-ի՝ «ՀՀ կրթության մինչև 2030 թվականի զարգացման պետական ծրագիրը» հաստատելու մասին» օրենքից բխող գործողությունների ծրագրի «1.2 Սփյուռքի հայկական կրթօջախների կարողությունների հզորացում» բաժնի 1.2.1. կետ:

ՀՀ նախնական և միջին մասնագիտական ուսումնական հաստատությունների օտարերկրյա դիմորդների և ուսումնառողների փաստաթղթերի գրանցման և հաշվառման էլեկտրոնային համակարգի ստեղծում ու կառավարում

Հիմք՝ «ՀՀ կրթության մինչև 2030թ. զարգացման պետական ծրագիրը հաստատելու մասին» օրենքի 35-րդ կետ, 83-րդ կետի 9)-րդ ենթակետ

Մեղրին՝ 2026 թ. ԱՊՀ մշակութային մայրաքաղաք» միջոցառում

Հիմք՝ ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված հավելվածի N1-ի՝ ՀՀ կառավարության 2021-2026 թվականների գործունեության միջոցառումների ծրագրի «Արտաքին գործերի նախարարություն» բաժնի 4.2-րդ, 4.5-րդ կետեր;

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

Կրթության ոլորտում ԿԳՄՍ նախարարության եկամուտները հիմնականում ձևավորվում են լիցենզավորման ենթակա գործունեություն իրականացնելու նպատակով նախադպրոցական, հանրակրթական, նախնական (արհեստագործական) և միջին մասնագիտական, բակալավրի մագիստրոսի /բացառությամբ բժշկական ծրագրերի/ կրթական ծրագրերով ծառայությունների մատուցման նպատակով լիցենզիաների տրամադրման համար գանձվող, իրավաբանական անձանց կապիտալում կատարված ներդրումներից ստացվող շահաբաժիններ գումարներից:

Մշակույթի ոլորտում ԿԳՄՍ նախարարության եկամուտները հիմնականում ձևավորվում են մշակութային արժեքները արտահանելու կամ ժամանակավոր արտահանելու իրավունքի վկայագրերի տրամադրման, անշարժ հուշարձանների հետախուզության և հնագիտական պեղումների թույլտվության և պետական գրանցման համար գանձվող գումարներից:

Սպորտի և երիտասարդության ոլորտներում ԿԳՄՍ նախարարությունը եկամուտներ չունի:

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

ՀՀ կառավարության 18.08.2021թ., N 1363-Ա որոշմամբ հաստատված 2021-2026 թվականնների ծրագրով ԿԳՄՍՆ համակարգման ոլորտների համար սահմանված նպատակներում արտացոլված միջոցառումներն իրենց մեջ ներառում են նաև մարզերին հասցեագրված միջոցառումներ:

**Նախնական (արհեստա­գործա­կան) և միջին մասնագիտական կրթության ծրա­գրի**  շրջանակում «Նախնական մասնագիտական (արհեստագործական) և միջին մասնագիտական ուսումնական հաստատությունների շենքային պայմանների բարելավում» և «Նախնական մասնագիտական (արհեստագործական) և միջին մասնագիտական ուսումնական հաստատություններում ուսումնարտադրական բազայով ապահովում**»** միջոցառումներով նախատեսվում է մարզերում գտնվող ուսումնարանների և քոլեջների ենթակառուցվածքների բարելավում:

**Անվտանգ դպրոց ծրագրի շրջանակում** տարածքային զարգացմանը նպաստող նախաձեռնություններից է փոքրաթիվ համակազմ ունեցող դպրոցների՝ նոր մոդելով կառուցում/հիմնանորոգումը, որոնց արդյունքում դպրոցները կդառնան համայնքի համար կրթամշակութային կենտրոն:

**Կրթության ոլորտում տեղեկատվական և հաղորդակցական տեխնոլոգիաների ներդրման ծրագրի շրջանակում** հեռավար կրթության իրականացմանն ուղղված միջոցները կնպաստեն մարզերում առարկայական ուսուցիչների բացակայության հետևանքների մեղմացմանը:

Տարածքային զարգացմանը կնպաստի նաև նախադպրոցական կրթության հաստատությունների ստեղծումը, որի արդյունքում նախադպրոցական տարիքի երեխաները կօգտվեն կրթության հավասար մեկնարկ ունենալու հնարավորությունից, ինչպես նաև կմեծացնի մայրիկների՝ աշխատելու հնարավորությունները:

**Մշակութային ժառանգության ծրագրի** շրջանակում «Հուշարձանների ամրակայում, նորոգում և վերականգնում միջոցառման արդյունքում կվերականգնվեն մարզերում գտնվող պատմամշակութային հուշարձաններ, որի արդյունքում կխթանվի զբոսաշրջությունը, բարերար ազդեցություն թողնելով մարզի տնտեսական զարգացման վրա:

**Մարզային մշակութային զարգացման ծրագրի** շրջանակում իրականացվում են մշակութային տարաբնույթ միջոցառումներ ՀՀ մարզերում:

**Մշակութային և գեղագիտական դաստիարակության ծրագրի** շրջանակում իրականացվում են միջոցառումներ մարզերի երեխաների գեղագիտական դաստիարակությունը հասանելի դարձնելու ուղղությամբ:

**Գրահրատարակչության և գրադարանների ծրագրով** նախատեսվում է նոր նախաձեռնություն**՝** Հանրային գրադարանների գրքային հավաքածուների համալրում, որի շրջանակում ձեռք կբերվիՀայաստանում և արտերկրում լույս տեսնող գիտա-կրթական, ուսումնական, մեթոդական, գրական-գեղարվեստական և արվեստի վերաբերյալ անհրաժեշտ գրականության, որոնք կբաժանվեն մարզային թերֆինանսավորվող գրադարաններին՝ ընթերցանությունը խթանելու նպատակով:

**Սպորտի բարձրագույն նվաճումների շրջանակում** նախատեսվում է ավարտել Արթուր Ալեքսանյանի անվան հունահռոմեական ըմբշամարտի մարզահամալիրի կառուցումը Շիրակի մարզում, նախատեսվում է մեկնարկել  Գյումրու մանկապատանեկան համալիր մարզադպրոցի վերակառուցման, ՀՀ Կոտայքի մարզի Նաիրի համայնքում Զովունի գյուղում և ՀՀ Շիրակի մարզի Գյումրի համայնքում թեթև կոնստրուկցիաներով մարզադահլիճների տեղակայման աշխատանքները:

**Մասսայական (զանգվածային) սպորտի զարգացման շրջանակում** ՀՀ մարզերում իրականացվելու են «Վարչապետի գավաթ» մրցումները 5 տարբեր մրցաձևերում:

**Երիտասարդության ծրագրի շրջանակում** «ՀՀ տարվա երիտասարդական մայրաքաղաք» միջոցառման նպատակն է ակտիվացնել ՀՀ մարզերը կենտրոնացնելով երիտասարդության ոլորտում իրականացվող ծրագրերը տվյալ քաղաքում: Նախատեսվում է նաև հիմնել «Երիտասարդական կենտրոններ» տարբեր համայնքներում: «Երիտասարդական պետական քաղաքականությանն ուղղված ծրագրեր և միջոցառումներ» բյուջետային միջոցառման շրջանակում տրամադրվում են մրցութային դրամաշնորհներ՝ մարզաբնակ երիտասարդների կարողությունների /մեդիագրագիտություն, թվային գրագիտություն և կիբեռգրագիտությունև այլն/ զարգացման նպատակով

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

**Կրթություն**

Հայաստանի Հանրապետությունը 2007թ. ստորագրել է «Հաշմանդամություն ունեցող անձանց իրավունքների մասին Կոնվենցիան, որն ուժի մեջ է մտել 2010 թվականին, որով ՀՀ-ն ճանաչում է հաշմանդամություն ունեցող անձանց` կրթության իրավունքը: Սույն քաղաքականությունն իրականացվում է 1111 «Բարձրագույն և հետբուհական մասնագիտական կրթության ծրագրի» շրջանակում «Բարձրագույն մասնագիտական կրթության գծով ուսանողական նպաստների տրամադրում» միջոցառման միջոցով հաշմանդամություն ունեցող ուսանողներին ուսման վարձի լրիվ կամ մասնակի փոխհատուցման միջցով, 1146.«Հանրակրթության ծրագրի» «Սոցիալական որոշ խմբերի 1.5-5 տարեկան երեխաների նախադպրոցական կրթության ապահովում» միջոցառման միջոցով, 1192«Կրթության որակի ապահովում» ծրագրի շրջանակում «Գրագիտության, հմտությունների զարգացման, մասնագիտական կողմնորոշման համընդհանուր ներառականության, մշակութային և մարզական կրթության վերաբերյալ հոլովակների պատրաստում» միջոցառման միջոցով, 1193.«Համընդհանուր ներառական կրթության համակարգի ներդրում» ծրագրի բոլոր միջոցառումների միջոցով:

ՀՀ պետական բյուջեի շրջանակում ապահովվում է Երեխայի իրավունքի պաշտպանության ոլորտում ստանձնած պետական պարտավորությունների կատարումը կրթության ոլորտի բոլոր այն միջոցառումների միջոցով, որոնց շահառուներ են հանդիսանում անչափահասները:

*Գենդերային քաղաքականություն*

Նախադպրոցական կրթության մեջ երեխաների ընդգրկվածության աճի համապատասխան ցուցանիշներ ամրագրվել են 2022 թվականին հաստատված Կրթության զարգացման պետական ծրագրում /ՀՕ-441-Ն/ և Կառավարության 2021-2026 թվականների ծրագրում: Նպատակին հասնելուն ուղղված՝ «Նախադպրոցական կրթություն» նոր բյուջետային ծրագրում ներառված միջոցառումները կնպաստեն երեխաների առավելագույն ընդգրկմանը նախադպրոցական կրթության մեջ, ինչն էլ իր հերթի հնարավորություն կտա մայրերին աշխատելու :

**Մշակույթ**

ՀՀ պետական բյուջեի շրջանակում ապահովվում է Երեխայի իրավունքի պաշտպանության ոլորտում ստանձնած պետական պարտավորությունների կատարումը մշակույթի ոլորտի բոլոր այն միջոցառումների միջոցով, որոնց շահառուներ են հանդիսանում անչափահասները:

Հայաստանի Հանրապետությունը 2007թ. ստորագրել է **«**Հաշմանդամություն ունեցող անձանց իրավունքների մասին Կոնվենցիան, որն ուժի մեջ է մտել 2010 թվականին, որով ՀՀ-ն ճանաչում **է հաշմանդամություն ունեցող անձանց` մյուսների հետ հավասար հիմունքներով մշակութային կյանքին մասնակցելու իրավունքը, ինչպես նաև հնարավորություններ է ստեղծում հաշմանդամների համար՝ մյուսների հետ հավասար հիմունքներով մասնակցելու հանգստի, ժամանցային ու սպորտային միջոցառումներին:** Սույն քաղաքականությունն իրականացվում է 1124«Գրահրատարակչության և գրադարանների ծրագրի» շրջանակում «Տեսողությունը կորցրած հաշմանդամություն ունեցող անձանց համար Բրայլյան տառատեսակով գրքերի տպագրություն, տետրերի պատրաստում և «Խոսող գրքերի» ձայնագրության ծառայություն» միջոցառման միջոցով, «Գրադարանային ծառայություններ» միջոցառման «Ընտանեկան գրադարանավար» ենթածրագրի միջոցով, որի նպատակը տնային պայմաններում տարեցների, սահմանափակ կարողություններով և հնարավորություններով մարդկանց համար գրադարանային սպասարկում ապահովելն է, 1198 «Մշակութային և գեղագիտական դաստիարակության ծրագրի» շրջանակում Գեղագիտական և արհեստագործության ուսուցման ծրագրերի իրականացում Հաշմանդամություն ունեցող երեխաների համար արվեստի և արհեստների (12 մասնագիտություն) անվճար ուսուցման ապահովում, թանգարաններում և գրադարաններում մշակութային ծրագրերի իրականացում:

**Սպորտ**

Հայաստանի Հանրապետությունը 2007թ.  ստորագրել է  «Հաշմանդամություն ունեցող անձանց իրավունքների մասին Կոնվենցիան, որն ուժի մեջ է մտել 2010 թվականին, որով ՀՀ-ն հնարավորություններ է ստեղծում հաշմանդամների համար՝ մյուսների հետ հավասար հիմունքներով մասնակցելու հանգստի, ժամանցային ու սպորտային միջոցառումներին:  Սույն քաղաքականությունն իրականացվում է   1041.«Մեծ նվաճումների սպորտ ծրագրի «Ադապտիվ սպորտին առնչվող ծառայություններ» միջոցառման  միջոցով, 1163  «Մասսայական սպորտ» ծրագրի  «Հաշմանդամություն ունեցող լավագույն մարզիկ» մրցույթի անցկացում» միջոցառման  միջոցով:

***Երիտասարդություն***

ՀՀ-ի կողմից թրաֆիքինգի ոլորտում ստանձնած միջազգային պարտավորությունների շրջանակում Երիտասարդության ծրագրի «11002.Երիտասարդական ծրագրերի շրջանակներում թրաֆիքինգի դեմ պայքարի միջոցառումների» միջոցով նախատեսվում է տարբեր եղանակներով բարձրացնել իրազեկվածությունը թրաֆիքինգի խնդիրների շուրջ

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Հայաստանի Հանրապետության և Վերակառուցման և զարգացման միջազգային բանկի միջև 2022 թվականի հունիսի 9-ին ստորագրվել է «Կրթության բարելավման ծրագրի լրացուցիչ ֆինանսավորում վարկային թիվ 9389-ԱՄ համաձայնագիրը։ Վարկային ծրագրի ընդհանուր արժեքը կազմում է 28,2 մլն Եվրո (Համաշխարհային բանկ` 22,6 մլն եվրո և 5,6 մլն եվրո ՀՀ կառավարության ներդրում): Ծրագիրը ֆինանսավորվում է Համաշխարհային բանկի Վերակառուցման և զարգացման միջազգային բանկի (ՎԶՄԲ) միջոցներից և ՀՀ Կառավարության միջոցներից՝ 80 և 20 տոկոս համամասնությամբ։ Համաձայնագիրը 2022թ․ հոկտեմբերի 26-ին վավերացվել է ՀՀ Ազգային ժողովի կողմից, այնուհետև 2022թ․ նոյեմբերի 11-ին այն ստորագրվել է ՀՀ Նախագահի կողմից։ Ծրագիրը ուժի մեջ է մտել 2022թ․ նոյեմբերի 30-ին։ Ծրագրի ավարտ է սահմանվել ՝ 2025թ․ դեկտեմբերի 31-ը։

«Կրթության բարելավման ծրագրի լրացուցիչ ֆինանսավորում» վարկային ծրագիրը բաղկացած է հետևյալ բաղադրիչներից/ենթաբաղադրիչներից.

Առաջին բաղադրիչ՝ Հանրակրթության որակի բարելավում, որը կազմված է չորս ենթաբաղադրիչներից.

1.1 Դպրոցին երեխաների պատրաստվածության բարձրացում և կրթության հավասար մեկնարկային հնարավորությունների ապահովում,

1.2 Աջակցություն միջնակարգ դպրոցի երրորդ աստիճանի զարգացմանը,

1.3 Կրթության համակարգում տվյալների հավաքագրման և առաջընթացի մշտադիտարկման բարելավում,

1.5 Հանրակրթական դպրոցների վերազինում,

Երկրորդ բաղադրիչ՝ Աջակցություն Նորարարությունների մրցակցային հիմնադրամի զարգացմանը,

Երրորդ բաղադրիչ՝ Ծրագրի կառավարում, մշտադիտարկում և գնահատում:

Վարկային ծրագրի հիմնական նպատակներն են՝ բարելավել տարրական դպրոց մուտք գործող երեխաների դպրոցական պատրաստվածությունը, բարելավել ավագ դպրոցների ֆիզիկական պայմանները և ապահովել դրանցում կրթական ռեսուրսների առկայությունը, ապահովել լաբորատոր գույքի և սարքավորումների տրամադրումը հանրակրթական դպրոցներին և աջակցել Հայաստանի բարձրագույն ուսումնական հաստատություններին՝ ապահովելով կրթության որակն ու համապատասխանությունը: